EkBass/fiwiki-20250220-pages-articles huggingface dataset:
Belén Rodríguez

Maria Belén Rodríguez (s. 20. syyskuuta 1984 Buenos Aires) on argentiinalaissyntyinen näyttelijä, malli ja televisiojuontaja. Uransa hän on tehnyt suurimmalta osin Italiassa, jonne hän muutti 2004. == Ura == Kevätpäiväntasauksen tienoilla Buenos Airesissa syntynyt Rodríguez aloitti mallintyönsä 2001. Uransa varhaisvaiheessa hän työskenteli Argentiinan lisäksi Floridassa ja Meksikossa. Vuodesta 2004 hän on työskennellyt Italiassa, missä hän on laajentanut urapolkuaan mallintyöstä näyttelijäksi ja television viihdeohjelmien juontajaksi. Lisäksi hän on esiintynyt televisiomainoksissa. Rodríguez on näytellyt muun muassa elokuvissa Se sei così ti dico si (2011) ja Non c'è 2 senza te (2015). Jälkimmäinen on farssi, jossa Rodríguezin roolina on Laura. Televisiossa Rodríguez on näytellyt muun muassa sarjassa Komisario Montalbano. Rodríguez duetoi Toto Cutugnon kanssa San Remon musiikkifestivaaleilla. Kappaleena oli "Aeroplani". Rodríguez on palkittu useaan otteeseen. Vuonna 2013 hän voitti "Vuoden nainen" -palkinnon (mujer del año). == Lähteet == == Aiheesta muualla == *Vanity Fair: Belén Rodriguez paparazzata con un altro uomo: è davvero finita con Stefano De Martino? Luokka:Argentiinalaiset mallit Luokka:Italialaiset mallit Luokka:Italialaiset näyttelijät Luokka:Vuonna 1984 syntyneet Luokka:Elävät henkilöt
Digitaalinen rupla

Digitaalinen rupla on Venäjän keskuspankin () 15. elokuuta 2023 koekäyttööön laskema digitaalinen keskuspankkiraha. Se on Venäjän rahayksikön Venäjän ruplan digitaalinen versio. Digiruplan testivaihetta edelsi vajaa kolme vuotta kestänyt julkinen suunnittelu- ja valmisteluvaihe. On esitetty, että digitaalisen keskuspankkirahan avulla Venäjä pyrkisi kiertämään maalle asetettuja taloudellisia pakoitteita.. ==Lähteet== Luokka:Digitaaliset keskuspankkirahat Luokka:Venäjän talous
Vihreä Taiwan

Vihreä Taiwan () on taiwanilainen runo ja sittemmin isänmaallinen laulu. Sanat julkaistiin alkujaan runona ja ne on kirjoittanut taiwanilainen teologian professori John Jyigiokk (aka Zheng Eryu). Hsiao Tyzen teki sävelsi melodian vuonna 1998. Alkujaan runo oli kirjoitettu taiwaniksi, mistä se on sittemmin käännetty useammalle kielelle. Vuonna 2006 laulu nousi Chen Shui-bianin hallitusta vastustavien, pääsääntöisesti maan pan-vihreää liittoa edustavan, mielenosoittajien keskuudessa. Laulusta on povattu myös itsenäisen Taiwanin kansallislaulua, koska maan nykyistä kansallislaulua ei koeta omaksi pan- vihreän liiton piireissä. == Lähteet == Luokka:Taiwanilaiset isänmaalliset laulut
Seppo Luhtala (ohjaaja)

Seppo Oiva Luhtala (s. 26. maaliskuuta 1940 Helsinki) on suomalainen teatteriohjaaja ja teatterinjohtaja. Hän on työskennellyt muun muassa Kuopion, Joensuun ja Kemin kaupunginteattereissa. == Ura == Luhtalan vanhemmat olivat teatterinjohtaja Oiva Luhtala ja tanssija-kirjaltaja Pirkko Ilo. Luhtala opiskeli Suomen Teatterikoulun ohjaajalinjalla 1963–1965. Hän aloitti ammattiuransa Lappeenrannan kaupunginteatterissa 1966–1967, jatkoi ohjaaja- näyttelijänä Rovaniemen Teatterissa 1967–1969 ja käväisi Lapin alueradiossa 1970, minkä jälkeen hän toimi Imatran Teatterin johtajana 1970–1977. Vuosina 1977–1978 Luhtala toimi ohjaajana Kuopion kaupunginteatterissa ja sen jälkeen Joensuun kaupunginteatterin taiteellisena johtajana 1978–1982 ja ohjaajana samassa teatterissa vuoteen 1987. Vuonna 1990 Luhtala aloitti Kemin teatterin johtajana. Luhtala on ohjannut muun muassa näytelmät Lokki, Kirsikkapuisto, Niskavuoren naiset, Anna Karenina, Simo Hurtta ja Romeo ja Julia.Suomen teatterit ja teatterintekijät 1974, s. 350Suomen teatterit ja teatterintekijät 1983, s. 274 Taiteellisen uransa ohella Luhtala on kirjoittanut arvosteluja sekä "esseihtiviä artikkeleita alue- ja paikallislehtiin". == Lähteet == * * * * * === Viitteet === Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1940 syntyneet Luokka:Elävät henkilöt
Riuttajärvi (Lieksa, pohjoinen)

Riuttajärvi on korpijärvi Lieksassa Pohjois-Karjalan maakunnassa. Sen pinta- ala on 91 hehtaaria. Järvi sijaitsee noin kymmenen kilometriä Lieksan keskustasta pohjoiseen. Keskusta sijaitsee Pielisen itärannalla. Etäisyys Joensuusta on 91 kilometriä pohjoiskoilliseen. == Maantiede == Riuttajärven ulottuvuus kaakosta luoteeseen on 2,1 kilometriä. Pääaltaan leveys lounaasta koilliseen on puolisen kilometriä. Järven itärannalla on noin 200 metriä pitkä Koposenniemi, jonka itäpuolella sijaitsee kapea lahti. Pohjoisessa järveä jakaa noin kolmen hehtaarin laajuinen Riutanniemi, jonka eteläpuolella sijaitsee luodetta kohti kapeneva Tervalahti. Selkeästi laajin lahti on järven eteläosan muodostava Riuttalahti. Noin neljäsosa Riuttajärvestä on vähintään kymmenen metriä syvä. Syvä vyöhyke sijaitsee järven pohjoispuoliskolla. Riuttalahden itäosassa on noin kymmenmetrinen syvänne. Riuttajärven ainoa saari on vajaan hehtaarin laajuinen Seitasaari, joka sijaitsee järven eteläpuoliskolla. Järven rannat ovat metsä- ja suomaata (Konnunsuo, Riuttasuo). Länsirannalta kohoaa Riuttakallio, jonka länsipuolisen Mustavaaran korkeimmat kohdat ovat noin 210 metriä merenpinnan yläpuolella eli noin 70 metriä järvenpintaa ylempänä. Riuttajärven eteläisimmästä kolkasta alkaa Riuttapuro, joka laskee Saarvalampeen (140,5 metriä mpy). Alavirta jatkuu Saarvapurona ja Kortepurona kaakkoon ja päätyy Ala-Löppöön (115,2 metriä mpy), joka on samantasoinen Pankajärven kanssa. Riuttajärven vesitilavuus on 5 969 000 kuutiometriä. Useimpien Pielisen reitin vesistöjen ekologinen tila on erinomainen tai hyvä. Riuttajärven tila on määritelty erinomaiseksi. Riuttajärvi (04.425.1.003) kuuluu Kortepuron valuma-alueeseen (04.425), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen jakovaihe on Pielisen reitin valuma- alue (04.4). Riuttajärvi on laajin Kortepuron valuma-alueen neljästä vähintään hehtaarin laajuisesta vakavedestä. Alueen muut järvet ovat Saarvalampi, Paistaislampi ja Pitkälampi. Lieksassa on toinenkin Riuttajärvi. Se sijaitsee Hanhijoen valuma-alueella noin 32 kilometriä Kortepuron Riuttajärveltä kaakkoon. == Lähteet == Luokka:Lieksan järvet Luokka:Pielisen reitin valuma- alue
Zymohirja

Zymohirja (); vuoteen 1764 saakka Tšerkaskyi Brid (); vuosina 1764–1961 Tšerkaske (), on kaivoskaupunki Luhanskin alueella Itä-Ukrainassa. Zymohirja sijaitsee Donetsjoen sivuhaaran Luhanin varrella, maanteitse 40 kilometriä aluekeskus Luhanskista länteen. Kaupungissa on rautatieasema. Tammikuun keskilämpötila on −7,1 ja heinäkuun +22,1 celsiusastetta. Keskimääräinen vuosisademäärä on vain 390 millimetriä. Ukrainan tilastokeskus arvioi kaupungin väkiluvuksi 9 557 asukasta (2022). Väestönlaskennan 2001 aikaan asukkaita oli 11 212, jotka olivat etnisesti lähinnä ukrainalaisia tai venäläisiä. Paikkakunta sai alkunsa Tšerkaskyi Brid -nimisenä kylänä (1645-1764). Vuosina 1764–1961 nimenä oli Tšerkaske ja kaupunkityyppisen taajaman aseman se sai vuonna 1938. Vuonna 1865 kaupungin tuntumasta löydettiin merkittäviä hiiliesiintymiä. Kaupungin aseman ja nykyisen nimensä Zymohirja sai vuonna 1961. Kaupunki on elokuusta 2014 lähtien, Itä-Ukrainan sodan seurauksena ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta. Ukrainan aluehallinnollisessa jaossa se on osa Altševskin piiriä. Arkkitehtonisesti merkittäviin rakennuksiin kuuluu Pyhän kolminaisuuden kirkko (1865). ==Lähteet== ==Aiheesta muualla== Luokka:Luhanskin alueen kaupungit Luokka:Altševskin piiri
Aston (etunimi)

Aston on miehen etunimi. Se on alun perin englantilainen paikannimi, jota on alettu käyttää ensin sukunimenä ja myöhemmin myös etunimenä. Nimen merkitys on ’itäinen asutus’. == Nimi Suomessa == Digi- ja väestötietoviraston etunimitilastoon on syyskuuhun 2023 mennessä kirjattu noin 130–140 Astonia. Heistä suurin osa on syntynyt 2010-luvulla. Helsingin yliopiston elokuussa 2023 tekemän päätöksen mukaisesti Aston-nimi lisättiin suomenruotsalaiseen nimipäiväkalenteriin vuonna 2025. Nimipäivä on 14. kesäkuuta. == Tunnettuja Astoneita == * Aston Barrett (1946–2024), jamaikalainen muusikko * Aston Key (s. 2000), australialainen suunnistaja * Aston Webb (1849–1930), brittiläinen arkkitehti == Lähteet == Luokka:Etunimet
Andrei Rubljov (tennispelaaja)

Andrei Andrejevitš Rubljov (; s. 20. lokakuuta 1997 Moskova, Venäjä) on venäläinen tennispelaaja, joka on ollut parhaimmillaan ATP-rankingin sijalla viisi syyskuussa vuonna 2021. Rubljov on voittanut 16 ATP Tourin kaksinpelin mestaruutta, mukaan lukien Rubljovin suurimmat saavutukset eli vuoden 2023 Monte Carlo- ja 2024 Madrid Open Masters 1000 -sarjan voitot. Nelinpelin parhaan ranking sijoituksen eli 53. sijan Rubljov saavutti 15. elokuuta 2022. Vuoden 2020 Tokion olympialaisissa hän voitti sekanelinpelin mestaruuden Anastasia Pavlyuchenkovan kanssa kukistaen loppuottelussa Aslan Karatsevin ja Elena Vesninan. Rubljov pelasi tokion olympialaisissa sekanelinpeliä ensimmäistä kertaa ammattilaisuransa aikana. Parhaimmillaan Rubljov on Grand Slamin kaksinpelissä päässyt puolivälieriin asti. ==Saavutukset== *2 ATP 1000 -luokan mestaruutta *1 sekanelinpelin olympiakulta (Tokio, 2020) *16 ATP Tour - mestaruutta == Aiheesta muualla == * Andrei Rubljov ITF:n sivuilla * Andrey Rublev: A tennis hothead desperately searching for peace Matthew Futterman, The Athletic,14. tammikuuta 2024 ==Lähteet== Luokka:Venäläiset tennispelaajat Luokka:Vuonna 1997 syntyneet Luokka:Elävät henkilöt
Almeida

Almeida on seuraavien henkilöiden sukunimi: * Abner, oik. Abner Felipe Souza de Almeida (s. 1996), brasilialainen jalkapalloilija * Aílton, oik. Aílton José Almeida (s. 1984), brasilialainen jalkapalloilija * Almeida Garrett, oik. João Baptista de Silva Leitão d’Almeida Garrett (1799–1854), portugalilainen runoilija ja valtiomies * Amarildo Almeida (s. 1976), guineabissaulainen entinen yleisurheilija * André Almeida (s. 1990), portugalilainen jalkapalloilija * António José de Almeida (1866–1929), portugalilainen poliitikko * Celso Pereira de Almeida (1928–2014), brasilialainen roomalaiskatolinen piispa * Climério Almeida de Andrade (1924–1981), brasilialainen roomalaiskatolinen piispa * Fabiana Murer, oik. Fabiana de Almeida Murer (s. 1981), brasilialainen seiväshyppääjä * Felipe Almeida Wu (s. 1992), brasilialainen pistooliammunnan olympiamitalisti * Felipe Monteiro, oik. Felipe Augusto de Almeida Monteiro (s. 1989), brasilialainen jalkapalloilija * Francisco de Almeida (n. 1450–1510), portugalilainen sotilas, tutkimusmatkailija ja Portugalin Intian ensimmäinen varakuningas * Francisco António de Almeida (n. 1702–1755), portugalilainen säveltäjä * Hugo Almeida (s. 1984), portugalilainen jalkapalloilija * João Almeida (s. 1998), portugalilainen maantiepyöräilijä * Joaquim de Almeida (s. 1957), portugalilainen näyttelijä * José Aparecido Gonçalves de Almeida (s. 1960), brasilialainen roomalaiskatolinen piispa * José Carlos Castanho de Almeida (1930–2022), brasilialainen roomalaiskatolinen piispa * José Luis Martínez- Almeida (s. 1975), espanjalainen poliitikko * Juan Almeida Bosque (1927–2009), kuubalainen poliitikko ja vallankumouksen veteraani * June Almeida (1930–2007), skotlantilainen biologi * Kaio de Almeida (s. 1984), brasilialainen uimari * Laurindo Almeida (1917–1995), brasilialainen kitaristi ja säveltäjä * Luís Cabral, oik. Luís de Almeida Cabral (1931–2009), Guinea- Bissaun ensimmäinen presidentti vuosina 1973–1980 * Murilo de Almeida (s. 1989), itätimorilainen jalkapalloilija * Nani, oik. Luís Carlos Almeida da Cunha (s. 1986), portugalilainen jalkapalloilija * Paulo Almeida (s. 1981), brasilialainen jalkapalloilija, pelipaikaltaan puolustava keskikenttäpelaaja * Rafinha, oik. Rafael Scapini de Almeida (s. 1982), brasilialainen jalkapalloilija * Ramilson Almeida da Silva (s. 1999), brasilialainen jalkapallomaalivahti * Robert da Silva Almeida (s. 1971), brasilialainen entinen jalkapalloilija * Thomas Almeida (s. 1991), brasilialainen kääpiösarjan vapaaottelija ==Kuvitteelliset hahmot== * Tony Almeida, kuvitteellinen hahmo yhdysvaltalaisessa televisiosarjassa 24 ==Etunimenä== * Almeida Kanda (s. 1959), angolalainen roomalaiskatolinen piispa ==Laivat== * Hr. Ms. Van Galen (F834), Alankomaiden kuninkaallisen laivaston Karel Doorman -luokan ohjusfregatti, myöhemmin: NRP D. Francisco de Almeida (F334) * HMCS Fort York, Kanadan laivaston vuonna 1942 valmistunut Bangor-luokan miinanraivaaja, myöhemmin NRP Comandante Almeida Carvalho (A527) * HMS Morecambe Bay, Britannian kuninkaallisen laivaston Bay-luokan fregatti, myöhemmin NRP Dom Francisco de Almeida (F479) Luokka:Luettelot henkilöistä sukunimen mukaan
Andrei Rubljov (täsmennyssivu)

Andrei Rubljov voi tarkoittaa seuraavia: * Andrei Rubljov (n. 1360–1427/1430), venäläinen munkki ja ikonimaalari, Moskovan koulukunnan perustaja * Andrei Rubljov (s. 1997), venäläinen tennispelaaja * Andrei Rublev, neuvostoliittolainen elokuva vuodelta 1969.
Táka

Táka (; myös Τάκκα, Tákka; (Τεχνητή) Λίμνη Τάκα, (Technití) Límni Táka, Tákan tekojärvi) on tekojärvi Kreikassa. Se sijaitsee Tegéan kunnassa Arkadian alueyksikössä etelään Trípolista. Järven puolisuunnikkaan muotoisen tekoaltaan pinta-ala on 1,16 neliökilometriä ja ympärysmitta noin 4,4 kilometriä. Suurimmillaan koko järven pinta-ala on talviaikaan noin kuusi neliökilometriä. Táka-järvi sijaitsee 657 metrin korkeudessa merenpinnasta laskettuna. Sen nimen selitetään tulevan italiankielen sanasta tacca, joka tarkoittaa ”avointa maata”. Järvi saa vetensä lähteistä sekä useista virroista, joista merkittävin on Valtetsórema. Vesi poistuu useiden maanalaisten aukkojen kautta ja päätyy Argoliinlahteen ja Alfeiós-jokeen. Osa järven alueesta on maanviljelyskäytössä vedenpinnan ollessa matalalla. Táka on merkittävää lintualuetta, ja se on ympäristöineen Natura-aluetta. == Lähteet == == Aiheesta muualla == Luokka:Alfeióksen vesistö Luokka:Kreikan Natura-alueet Luokka:Kreikan tekojärvet Luokka:Trípoli
Emil Lie

Emil Carl Jonas Lie (29. heinäkuuta 1897 Berchtesgaden, Saksa – 3. elokuuta 1976 Oslo, Norja) oli norjalainen kuvanveistäjä. Hän hankki koulutuksensa ulkomailla ja asettui pysyvästi Norjaan vasta 1950-luvulla. Lie tunnetaan erityisesti Rådhusplassen-aukion patsaista. Le fjord devant lhôtel de ville dOslo (4854165188).jpg|Lien patsasryhmä Rådhusplassenin suihkulähteessä. Oslo, Statue laget av Emil Lie - no-nb digifoto 20151117 00028 NB MIT FNR 16045.jpg|Yksi suihkulähdettä reunustavista ihmishahmoista. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1897 syntyneet Luokka:Vuonna 1976 kuolleet
Tigkákin suolajärvi

Tigkákin suolajärvi (, myös Alykés, Αλυκές, ”Suolajärvet”) on suolajärvi Kosin saarella Kreikassa. Se sijaitsee saaren pohjoisrannikon tuntumassa Tigkákin ja Marmárin kylien välissä. Järven pinta-ala on noin 0,93 neliökilometriä, mutta se kuivuu suureksi osaksi kesäajaksi muuttuen suolatasangoksi. Tigkákin suolajärven erottaa merestä noin 280 metriä leveä hiekkadyynikannas. Suolajärveä käytettiin ruokasuolan tuotantoon aina vuoteen 1989 saakka. Vuosittain se tuotti noin 900– tonnia suolaa. Tigkákin suolajärvi on tärkeä lintualue, ja se on ympäristöineen osa kahta Natura-aluetta, joista toinen on luonto- ja toinen lintudirektiivin mukainen. Se on myös Ramsar-aluetta. == Lähteet == == Aiheesta muualla == Luokka:Kos Luokka:Kreikan Natura-alueet Luokka:Kreikan Ramsar-alueet Luokka:Kreikan suolajärvet
Tsoukalión laguuni

Tsoukalión laguuni () on laguuni Epeiroksessa Luoteis-Kreikassa. Se sijaitsee Amvrakikóslahden pohjoisosassa Ártan kunnassa. Laguunin pinta-ala on 20,41 neliökilometriä ja ympäryysmitta 64,395 kilometriä. Tsoukalión laguunin keskisyvyys on metri ja suurin syvyys 2,5 metriä. Sen pohjoispuolella sijaitsee Rodián laguuni ja itäpuolella Logaróksen laguuni. Laguunin erottaa Logaróksen laguunista pitkä Salaóran saarelle kulkeva pengertie. Eteläpuolella sen erottaa varsinaisesta Amvrakikóslahdesta toinen pengertie. Laguuni on osa Amvrakikóslahden kosteikkojen kansallispuistoa sekä kahta Natura-aluetta, joista toinen on luonto- ja toinen lintudirektiivin mukainen. == Lähteet == Luokka:Amvrakikóslahti Luokka:Árta Luokka:Kreikan laguunit Luokka:Kreikan Natura-alueet
Xerílas

Xerílas (), antiikin Karnion (, ), on joki Peloponnesoksen niemimaalla Kreikassa. Se on Alfeiós-joen sivujoki ja virtaa Arkadian alueyksikön alueella. Joki saa alkunsa Taÿ́getos-vuorelta ja laskee Alfeiókseen Megalópolin kaupungin eteläpuolella. == Lähteet == Luokka:Alfeióksen vesistö Luokka:Arkadia Luokka:Kreikan joet
Karnion

Karnion () tai Carnium (lat.) voi viitata seuraaviin: * Xerílas, antiikin Karnion (Carnium), joki Peloponnesoksen niemimaalla Kreikassa * Carnium, antiikin aikainen kaupunki Pannoniassa; nykyinen Kranj Sloveniassa
Per Hurum

Per Hurum (2. kesäkuuta 1910 Kristiania – 5. joulukuuta 1989 Oslo) oli norjalainen kuvanveistäjä. Hän teki pääasiassa figuratiivisia ihmishahmoja. Hurum oli naimisissa kuvanveistäjä Asbjørg Borgfeltin kanssa. Oslo rådhus2.jpg|Äitiä ja lapsia esittävä patsas Rådhusplassenilla Oslon kaupungintalon edessä. Drammen - no-nb digifoto 20160210 00146 NB MIT FNR 12061.jpg|"Kolme kaupunginosaa" (1952), Drammen Christian Krohe.jpg|Christian Krohgin patsas, jonka Hurum toteutti yhdessä vaimonsa Asbjørg Borgfeltin kanssa. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1910 syntyneet Luokka:Vuonna 1989 kuolleet
Zaravína

Zaravína (, myös Tseravína, Τσεραβίνα) eli Nezerós (Νεζερός, myös Nizerós, Νιζερός) eli Delvináki (Λίμνη Δελβινακίου, Límni Delvinakíou) on järvi Epeiroksessa Kreikassa. Se sijaitsee noin 45 kilometriä luoteeseen Ioánninan kaupungista. Järven pinta-ala on noin 0,3 neliökilometriä ja sen valuma-alueen koko on 12,2 neliökilometriä. Zaravínajärvi sijaitsee noin 458 metrin korkeudessa merenpinnasta laskettuna. Sen suurin syvyys on 31,5 metriä. Järvi on karstijärvi, jonka pohjassa on useita maanalaisia ulosmenoaukkoja. Järvi oli osmanivallan peruina yksityisomistuksessa aina vuoteen 2011 saakka, jolloin se siirtyi pitkien oikeudenkäyntien jälkeen Kreikan valtiolle ja julkiseksi. == Lähteet == == Aiheesta muualla == Luokka:Kreikan järvet Luokka:Pogóni
Hurum (täsmennyssivu)

Hurum tarkoittaa seuraavia asioita: * Hurum, kunta Norjassa ==Sukunimenä== * Helge Hurum (s. 1936), norjalainen jazzmuusikko * Per Hurum (1910–1989), norjalainen kuvanveistäjä Luokka:Luettelot henkilöistä sukunimen mukaan
Zarós (järvi)

Zarós (, eli (Τεχνητή) Λίμνη Ζαρού, (Technití) Límni Zaroú, Zaróksen tekojärvi) eli Votómos (Βοτόμος) on pieni tekojärvi Kreetan saarella Kreikassa. Se sijaitsee Faistóksen kunnassa Iraklionin alueyksikössä lähellä sille nimensä antanutta Zaróksen kaupunkia. Järven pinta-ala on noin 0,008 neliökilometriä. Zaróksen järvi sijaitsee Ída- eli Psiloreítis-vuoren etelärinteessä Messarán tasangon pohjoislaidalla noin 450 metrin korkeudessa merenpinnasta laskettuna, ja noin 45 kilometriä lounaaseen Iraklionista. Se oli alun perin kosteikko, joka sai vetensä Votómoksen lähteestä. Siitä tehtiin lähteen vedet keräävä tekojärvi vuonna 1987. Järven lähellä on jäänteitä roomalaisaikaisesta akveduktista, joka johti vettä Gortynin kaupunkiin. == Lähteet == == Aiheesta muualla == Luokka:Faistós Luokka:Kreetan järvet Luokka:Kreikan tekojärvet
Adriana Lisboa

Adriana Lisboa (s. 1970 Rio de Janeiro) on brasilialainen kirjailija. Hänet tunnetaan laajasta työstään novellikokoelmien, lastenkirjojen, runokokoelmien sekä romaanien parissa. Lisboan teoksia on julkaistu yli 20:ssä maassa. Lisboa on vertailevan kirjallisuuden tohtori Rio de Janeiron liittovaltionyliopistossa sekä Brasilian kirjallisuuden maisteri. == Merkittävimmät teokset == * Symphony in White, (José Saramago -palkinnon voittaja) * Crow Blue (The Independentin valitsema vuoden kirja) * Hut of Fallen. Persimmons (Japan Foundation Fellowship -voittaja) == Lähteet == == Aiheesta muualla == Luokka:Brasilialaiset kirjailijat Luokka:Vuonna 1970 syntyneet Luokka:Elävät henkilöt
Niia Little

Niia Little (s. 2001) on suomalainen koripalloilija. Hän pelaa naisten korisliigassa Tampereen Pyrinnön joukkueessa. Littlen veli Miro on myös koripalloilija. Heidän äitinsä Kati Packalén aloitti vuonna 2022 Suomen Koripalloliiton toimitusjohtajana. ==Lähteet== Luokka:Suomalaiset koripalloilijat Luokka:Vuonna 2001 syntyneet Luokka:Elävät henkilöt
Association for Applied Sport Psychology

Association for Applied Sport Psychology (lyh. AASP) on yhdysvaltalaislähtöinen kansainvälinen urheilupsykologian monialainen järjestö. Järjestö perustettiin vuonna 1986 nimellä Association for the Advancement of Applied Sport Psychology. Nimi lyhennettiin nykyiseen muotoonsa 2007. AASP:n tarkoituksena on edistää urheilupsykologian tieteen ja eettisten käytäntöjen kheitystä. AASP tarjoaa sertifiointeja urheilun, liikunnan ja terveyspsykologian ammattilaisille. AASP edistää henkistä suorituskykyä ja mielenterveyttä. Järjestö edistää soveltavan urheilun ja liikunnan tutkimusta ja harjoittelua. AASP on yksi urheilupsykologian johtavista järjestöistä. Järjestön pääjulkaisu on Journal of Applied Sport Psychology. == Katso myös == * Urheilupsykologia == Lähteet == Luokka:Urheilupsykologia Luokka:Psykologian järjestöt Luokka:Yhdysvaltalaiset urheilujärjestöt Luokka:Yhdysvaltalaiset tiedeyhdistykset
Reuna (Vantaa)

Reuna (ruots. Reuna) on Riipilän kaupunginosaan kuuluva kylä Vantaalla. Se sijaitsee Länsi-Vantaan pohjoisosassa Nurmijärven kunnanrajan lähellä Riipiläntien varressa. Reunan asukasluku on noin 130 ihmistä. Reunan naapurikyliä ovat Riipilä, Toivala sekä Klaukkalan Metsäkylä. Reunan omakotialue palstoiteltiin samoihin aikoihin kuin Riipilän uusi alue, eli lähinnä 1970-luvulla. Reunan ilme omakotialueena on metsäinen. https://web.archive.org/web/20110119003355/http://www.lansivantaa.fi/Page/c1464cb4-78ba-4336-97b3-6b8cb0fde6f6.aspx Luokka:Vantaan kylät
Şəhit Əxmədiyev

Şəhit Ğimadetdin ulı Əxmədiyev (Шәһит Гыймадетдин улы Әхмәдиев, ; 29. joulukuuta 1888 Tšistopol – 12. elokuuta 1930 Kazan) oli tataarilainen kirjailija ja poliitikko. Ahmadijevin vuosina 1917–1921 julkaistut tarinat kuvaavat tataarityöläisten vaikeita elinoloja ja ottavat kantaa naisten asemaan yhteiskunnassa. Hänen satunsa "ylistävät ystävyyden uskollisuutta ja luonnon kauneutta". Poliitikkona Ahmadijev otti osaa "ensimmäisessä Venäjän muslimien kongressissa" (1917). Samana vuonna Ahmadijev aloitti yhteistyön bolševikkien kanssa ja vuonna 1919 liittyi kommunistiseen puolueeseen. Hän kuului tätä ennen myös Sosialistivallankumouksellisten maksimalistien liittoon. Ahmadijev toimi myös muun muassa "tataarien ammattiliittojen neuvoston kulttuuriosaston päällikkönä" (1922–1924) ja "Neuvostoliiton keskuskomitean jäsenenä" (1925–1927). Ahmadijev työskenteli myös toimittajana eri lehdissä. ==Lähteet== Luokka:Vuonna 1888 syntyneet Luokka:Vuonna 1930 kuolleet Luokka:Tataarinkieliset kirjailijat
Jerome Frank

Jerome Frank (10. syyskuuta 1889, New York City, New York – 13. tammikuuta 1957, New Haven, Conneticut) oli yhdysvaltalainen oikeustieteilijä. Akateemisen uransa ohella hän toimi Yhdysvaltain arvopaperi- ja pörssikomission pääjohtajana sekä Yhdysvaltain toisen tuomiopiirin vetoomustuomioistuimen tuomarina. Frank oli yksi amerikkalaisen oikeusrealismin jyrkimpiä edustajia, ja hän myös sovelsi psykoanalyysia oikeudelliseen ratkaisutoimintaan. Frank kiisti kokonaan yksittäistä oikeusratkaisua edeltävien ja tuomaria velvoittavien oikeussääntöjen olemassaolon. Hänen mukaansa oikeus on tilannesidonnainen ilmiö, joka koostuu yksittäisistä ratkaisuista abstraktien sääntöjen sijaan, eikä siitä voida puhua yli-individuaalisena normijärjestelmänä yleispätevässä mielessä. Oikeudellinen ratkaisu syntyy, kun tuomari reagoi jutussa esitettyihin tosiseikkoihin määrätyllä tavalla, mihin vaikuttavat tuomarin yksilölliset ratkaisumotiivit, kuten ideologiset preferenssit, torjunnan kohteet ja suoranaiset ennakkoluulot. Frankin psykoanalyyttisen tulkinnan mukaan juristien oikeusvarmuuden kaipuu ja usko tuomarin erehtymättömyyteen oikeusriidan ratkaisijana ovat osoitus juristikunnan henkisestä kypsymättömyydestä ja lapsenomaisesti auktoriteetin kaipuusta.Laakso 2012, s. 73Siltala 2010, s. 111 == Lähteet == * * === Viitteet === Luokka:Yhdysvaltalaiset oikeustieteilijät Luokka:Yhdysvaltalaiset tuomarit Luokka:Vuonna 1889 syntyneet Luokka:Vuonna 1957 kuolleet
Volga-Ural (alue)

Volga-Ural (, ) on historiallinen alue Itä-Euroopassa, nykyisessä Venäjän federaatiossa. Termiä İdel-Ural on käytetty etenkin tataarinkielisissä lähteissä kuvaamaan kuutta tämän alueen tasavaltaa: Baškortostan, Tšuvassia, Mari, Mordva, Tatarstan ja Udmurtia. Ennen kuin Venäjän tsaarikunta valloitti sen 1500-luvulla, aluetta hallitsivat alkuperäiset uralilaiset heimot ja peräkkäiset valtakunnat, kuten Volgan Bulgaria, kasaarit, Kultainen orda ja Kazanin kaanikunta. Pietari Suuren kuoltua 1700-luvun alussa alueella oli noin miljoona ihmistä, joista noin puolet oli tataareja, tšuvasseja ja baškiireja.Bushkovitch, Paul (2012). A concise history of Russia. New York: Cambridge University Press. s. 111. ISBN 978-0-521-54323-1. ==Lähteet== Luokka:Venäjän alueet
Ius cogens

Ius cogens tai jus cogens tarkoittaa sellaisia ehdottomia oikeusnormeja, joista oikeussubjektit eivät saa sopimuksin poiketa edes keskinäisissä suhteissaan. Ius cogens -termiä on totuttu käyttämään useimmin kansainvälisessä oikeudessa.Mattila (päätoim.) 1998, palsta 335 Ius cogens -normeissa on kyse sellaisista kansainvälisen yhteisön perustavanlaatuisia etuja ja arvoja suojaavista, yleismaallisesti velvoittavista normeista, joista kansainvälisen oikeuden subjektit eivät saa poiketa missään olosuhteissa. Ne ovat kansainvälisen oikeuden lähteiden hierarkiassa ylimpänä.Hannikainen 2014, s. 67 Ius cogensin taustalla on luonnonoikeudellinen näkemys oikeuden kaikkivaltiudesta.Hakapää 2010, s. 73 Ius cogens -käsitteen suhde kansainväliseen tapaoikeuteen on koettu ongelmalliseksi, ja siihen kuuluvien normien onkin katsottu olevan oikeudellisessa systematiikassa parhaiten sijoitettavissa tapaoikeuden piiriin.Hakapää 2010, s. 74 Vuonna 1969 laaditun valtiosopimusoikeutta koskevan Wienin yleissopimuksen mukaan ius cogens -normin kanssa ristiriitainen valtiosopimus on mitätön. Kansainvälisen tuomioistuimen ns. Barcelona Traction -jutussa vuonna 1970 antaman ratkaisun nojalla on katsottu, että jokaisella valtiolla on oikeus saada väitetty ius cogens -normin rikkominen kansainvälisten järjestöjen ja tuomioistuinten käsittelyyn.Mattila (päätoim.) 1998, palsta 336 Kansainvälisen oikeuden ius cogens -normeista ei ole yksiselitteistä luetteloa. Tärkeimpiä esimerkkejä ius cogens -normeista, joista vallitsee laaja yksimielisyys, ovat aggressiivisen asevoiman käytön kielto valtiosuhteissa, ihmisoikeuksien räikeimpien väkivaltaisten loukkausten, kuten joukkotuhonnan, kidutuksen ja orjuuttamisen, kielto sekä humanitaarisen oikeuden eräät voimakkaat kiellot, kuten kielto suunnata sotatoimia lääkintähenkilökuntaa ja sairaaloita vastaan ja siviiliväestön terrorisoinnin kielto.Hannikainen 2014, s. 67–68 == Lähteet == * * * === Viitteet === == Aiheesta muualla == * Oikeustiede:ius cogens - Tieteen termipankki Luokka: Kansainvälinen oikeus
Fenibuutti

Fenibuutti on 1960-luvulla Venäjällä kehitetty psykoaktiivinen aine. Sen loi orgaaninen kemisti Vsevolod Perekalin. == Vaikutukset == Fenibuutti on GABA-B agonisti ja sen vaikutuksia ovat muun muassa: uneliaisuus, rentoutuneisuus, sedaatio ja euforia. Sitä voidaan käyttää helpottamaan unettomuutta, jännitystä, ahdistusta, änkytystä ja alkoholin vieroitusoireita. Fenibuutti on myös nootropiini. Fenibuutti voi aiheuttaa sivuvaikutuksia kuten: väsymystä, ärtyneisyyttä, levottomuutta, pahoinvointia ja päänsärkyä. == Lähteet == Luokka:Gabapentinoidit
HMS Clyde (N12)

HMS Clyde (viirinumero N12) oli Britannian kuninkaallisen laivaston vuonna 1934 vesillelaskettu River-luokan sukellusvene. == Valmistus == Alus tilattiin 20. joulukuuta 1932 Vickers Armstrongilta Barrow-in-Furnessista, missä köli laskettiin 15. toukokuuta 1933. Alus laskettiin vesille 15. maaliskuuta 1934 ja otettiin palvelukseen 12. huhtikuuta 1935.uboat.net == Palvelus == Alus lähti 31. elokuuta 1939 HMS Severnin kanssa Gibraltarilta Freetowniin Etelä- Atlantille sijoitettuun laivastoon suojaamaan saattueita. Se saapui 7. syyskuuta Freetowniin. Seuraavana päivänä alus lähti Freetownista ensimmäiselle partiomatkalleen Guineanlahdelle. Se palasi 2. joulukuuta Freetowniin neljänneltä partiomatkaltaan ja lähti 7. joulukuuta viidennelle partiomatkalleen, minkä päätyttyä alus määrättiin Dakariin huoltoon. Se saapui 15. joulukuuta Dakariin telakalle. Alus palasi 20. joulukuuta Freetowniin, mistä se lähti 5. tammikuuta 1940 Portsmouthiin. Alus saapui 19. tammikuuta Portsmouthiin. Konerikko viivästytti matkan jatkamista Blythiin. Aluksen miehistö harjoitteli 8. helmikuuta Portsmouthin edustalla. Alus siirrettiin 11. helmikuuta Portsmouthissa telakalle. Alus lähti 15. maaliskuuta Portsmouthista Blythiin, jonne se saapui 18. maaliskuuta. Alus jatkoi 21. maaliskuuta Scapa Flowhun, jonne se saapui 23. maaliskuuta HMS Buttermeren saattamana. Alus poistettiin palveluksesta 19. heinäkuuta 1945 Kilindinissä Keniassa ja myytiin romutettavaksi 30. heinäkuuta 1946. Alus romutettiin Durbanissa Etelä-Afrikassa. == Päälliköt == Aluksen päällikköinä olivat: *William Eric Banks 21. helmikuuta 1938 - 3. helmikuuta 1940 *Richard Lindsay Stephen Gaisford 3. helmikuuta - 18. huhtikuuta 1940 *David Caldicott Ingram 18. huhtikuuta 1940 - 1. toukokuuta 1942 *Russell Stanhope Brookes 1. toukokuuta 1942 - 9. syyskuuta 1944 *Raymond Henry Bull 9. syyskuuta 1944 - 24. toukokuuta 1945 *David Sivewright Brown 24. toukokuuta - 19. heinäkuuta 1945 == Lähteet == * * * === Viitteet === Luokka:River-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan toisen maailmansodan sukellusveneet
Kalvåg

Kalvåg on taajama Bremangerin kunnassa Vestlandin läänissä Norjassa. Sen pinta-ala on 0,4 neliökilometriä ja asukasluku 418 vuonna 2022. Kalvåg on alueensa kalastuselinkeinon keskus ja merkittävä kauppapaikka. ==Lähteet== ==Aiheesta muualla== Luokka:Norjan taajamat Luokka:Bremanger
Bremangerlandet

Bremangerlandet on saari Bremangerin kunnassa Vestlandin läänissä Norjassa. Sen pinta-ala on 153 neliökilometriä ja asukasluku noin 1 200 vuonna 2018. Saarella sijaitsee kunnan hallinnollinen keskus Bremanger. Bremangerlandetista on tieyhteys merenalaista tunnelia pitkin Rugsundøyan saarelle ja sieltä siltaa pitkin edelleen mantereelle. Hornelen Bremanger 1.jpg|Hornelen-vuori on tunnettu maamerkki saaren itäosassa. ==Lähteet== ==Aiheesta muualla== Luokka:Norjan saaret Luokka:Bremanger
Valkeiskylän ja Ventojoen metsät

Valkeiskylän ja Ventojoen metsät on Natura 2000-alue, joka sijaitsee Pielaveden kunnassa. Pohjoisempana sijaitseva Valkeiskylän metsä on noin kilometrin päässä Ventojoen metsästä. Molemmat metsäalueet ovat suurimmalta osaltaan tuoretta kangasmetsää ja suurin osa puustosta on kuusikkoa ja siellä täällä kasvaa myös koivuja ja haapoja. Valkeiskylän metsä on osittain lehtomaista kangasta. Alueella on siellä täällä lahopuita. Ventojoen metsässä on paikoin korpea ja rämettä. Alueella on lahopuita sekä maassa että pystypuissa. Pystyssä olevat lahopuut ovat ohuita kuusia ja paksumpia koivuja, haapoja ja raitoja. Ventojoen varrella kasvillisuus on paikoin luhtamaista ja paikoin on rämettä, missä kasvaa paljolti suovarpuja. Alueen luontoarvot liittyvät vanhojen kuusimetsien ja vesiympäristön luonnontilaisuuteen sekä korpisoihin. Alueen luonnonsuojelun tarkoituksena on tiettyjen lajien ja elinympäristöjen suojelu ja luonnon oman kiertokulun vaaliminen. Alueella tehdään luonnon hoito- ja ennallistamistoimenpiteitä. Valkeiskylän metsät ovat vanhojen metsien suojeluohjelman piirissä. Valkeiskylän ja Ventojoen metsissä on tehty sammalkartoitus, joka liittyi Hydrologia-LIFE-hankkeeseen. Tutkimuksessa alueelta löydettiin uhanalaista haapariippusammalta ja muutamia alueellisesti uhanalaisia ja silmällä pidettäviä sammallajeja. == Lähteet == Luokka:Suomen Natura-alueet Luokka:Pielaveden luonto
Helge Hurum

Helge Hurum (s. 1. elokuuta 1936 Oslo) on norjalainen jazzmuusikko. Hän soittaa saksofonia ja huilua sekä säveltää musiikkia. Hurum johti pitkään NRK:n Radiostorband-orkesteria. ==Lähteet== ==Aiheesta muualla== Luokka:Norjalaiset jazzmuusikot Luokka:Norjalaiset huilistit Luokka:Norjalaiset saksofonistit Luokka:Norjalaiset säveltäjät Luokka:Vuonna 1936 syntyneet Luokka:Elävät henkilöt
Connecticut (joki)

Connecticut on 655 kilometriä pitkä joki Yhdysvalloissa ja se on Uuden- Englannin pisin joki. Joki virtaa aluksi New Hampshiren läpi ja sitten New Hampshiren ja Vermontin rajalla 383 kilometriä muodostaen osavaltioiden välisen rajan. Tämän jälkeen joki virtaa Massachusettsin ja Connecticutin osavaltioiden läpi laskien lopulta Long Islandin salmeen. Connecticut-joella on 23 alkulähdettä ja sen kokonaisvaluma-alue on 28 710 neliökilometriä. Connecticut-joki on yksi tehokkaimmin vesivoiman tuotantoon valjastetuista joista Yhdysvalloissa. Vuoden 1936 tuhoisten tulvien jälkeen Yhdysvaltojen valtio rakennutti jokeen 20 patoa. Joen nimi Connecticut tulee mohikaanien pitkää jokea tarkoittavasta sanasta. == Lähteet == == Aiheesta muualla == Luokka:Yhdysvaltain joet Luokka:Connecticutin maantiede Luokka:Massachusettsin maantiede Luokka:New Hampshiren maantiede
Pangansuo

Pangansuo on Natura 2000-alue, joka sijaitsee Pielaveden kunnassa. Se on suoalue, joka on suhteellisen luonnontilainen. Sen pohjoisosa on tyypiltään keidassuota ja siellä on myös luhtamaista saroja kasvavaa nevaa. Pangansuon reuna-alueilla kasvaa tupasvillaa ja isokokoista varpukasvillisuutta ja siellä kasvaa harvakseltaan mäntyjä, pieniä koivuja ja kuusia. Suoalueen keskiosassa on rahkasammaleista nevaa. Alueen pohjoisosan kasveja ovat mähkä, puna- ja kaitakämmekkä, rimpivihvilä ja hoikkavilla ja länsiosassa on mustikkaa ja suomuurainta kasvavaa korpea. Alueen luonnonsuojelullisia tavoitteita ovat alueen luontotyyppien säilyttäminen, tiettyjen lajien ja elinympäristöjen suojelu ja luonnon oman kiertokulun mukaisen kehityksen tukeminen. == Lähteet == Luokka:Suomen Natura-alueet Luokka:Pielaveden luonto Luokka:Suomen suot
Oruç Reis -luokka

Oruç Reis -luokka oli Turkin laivaston tilaamien neljän sukellusveneen muodostama alusluokka, joka tilattiin 1939 brittiläiseltä Vickersiltä.Toisen maailmansodan alkaessa Britannia pakko-otti alukset ja liitti ne laivastoon P611-luokkana. Veneistä kaksi toimitettiin 1942 Turkille ja sodasta selvinnyt kolmas vene sotatoimien päätyttyä 1945. == Hankinta == Turkki lähetti maaliskuussa 1938 tarjouspyynnön Vickersille, joka tarjosi U-luokkaa muistuttavia suunnitelman 1092 aluksia. Seuraavaksi Turkille tarjottiin S-luokkaa muistuttavia suunnitelman 1101 aluksia. Syyskuussa 1938 tarjous muutettiin suunnitelman 1103 aluksilla, jotka Turkki hyväksyi osaksi suurempaa Amiraliteetin kanssa suunniteltua tilausta. Tilaukseen sisältyi sukellusveneiden lisäksi hävittäjiä ja rannikkotykkejä. Suunnitelman 1103A alukset päätettiin 1939 valmistaa Barrow-in-Furnessissa Vickers-Armstrongin telakalla.Freeman 2019 s. 353 Lähes saman aikaisesti Turkki tilasi Saksasta kolme sukellusvenettä, joista kaksi valmistettiin Saksassa ja kolmas TCG Gür Espanjassa. Alukset muistuttivat S-luokan veneitä, vaikka perustuivat Vickersin omaan suunnitteluun. Alusten 4 tuuman kansitykin miehistön suojana oli matala seinämä, tornin etuosa oli korotettu ja niistä puuttui tornin ja kansitykin välinen yhteys. Lisäksi aluksille ei asennettu sillan takaosaan 20 millimetrin Oerlikonia.Freeman 2019 s. 340 Aluksilla oli keulassa neljä torpedoputkea ja perässä yksi. Keulan torpedoputkiin oli yksi lisälataus, mutta perään ei. Alusten standardiuppouma oli 624 tonnia ja kuormattuna 856 tonnia. Niiden maksiminopeus pinta-ajossa oli 13,75 solmua ja sukelluksissa 9 solmua. Alusten toimintamatka oli merkittävästi lyhyempi kuin S-luokan veneillä ollen vain 10 solmun nopeudella 2 500 merimailia, kun vastaava luku oli viimeisillä S-luokan veneillä jopa 7 500 merimailia. == Alukset == Oruç Reis -luokan sukellusveneet Nimi Telakka Kölinlasku Vesille Valmis Kohtalo TCG Burak ReisFreeman 2019 s. 426 Vickers-Armstrong, Barrow-in-Furness 24. toukokuuta 1939 19. lokakuuta 1940 10. maaliskuuta 1942 HMS P614 palautettu Turkille 1945 Turkin laivastoon 17. tammikuuta 1946 romutettu 1957 TCG Murat Reis Vickers-Armstrong 24. toukokuuta 1939 20. heinäkuuta 1940 7. tammikuuta 1942 HMS P612 palautettu Turkille toukokuussa 1942 Turkin laivastoon 16. toukokuuta 1942 romutettu 1957 TCG Oruç Reis Vickers-Armstrong 24. toukokuuta 1939 19. heinäkuuta 1940 1. joulukuuta 1941 HMS P611 palautettu Turkille toukokuussa 1942 Turkin laivastoon 9. toukokuuta 1942 romutettu 1957 TCG Uluç Ali Reis Vickers-Armstrong 30. lokakuuta 1939 1. marraskuuta 1940 3. huhtikuuta 1942 HMS P615 upotettu 18. huhtikuuta 1943 == Lähteet == * === Viitteet === *
Tu Jhoothi Main Makkaar

Tu Jhoothi Main Makkaar (, suomeksi ”Sinä olet valehtelija, minä olen ovela”) on vuonna 2023 ensi-iltansa saanut intialainen hindinkielinen romanttinen komediaelokuva, jonka on ohjannut Luv Ranjan ja kirjoittaneet Rahul Mody ja Ranjan. Päärooleja näyttelevät Ranbir Kapoor ja Shraddha Kapoor. == Näyttelijät == == Soundtrack == == Arviot == *Bollywood Hungama: *Filmfare: *Firstpost: *India Today: *News18: *The Times of India: *DNA India: *Rediff: *NDTV: *The Indian Express: == Lähteet == == Aiheesta muualla == * * Luokka:Vuoden 2023 intialaiset elokuvat Luokka:Intialaiset romanttiset elokuvat Luokka:Intialaiset komediaelokuvat Luokka:Hindinkieliset elokuvat
Gordius aquaticus

Gordius aquaticus on Suomen yleisin jouhimato. Carl Linnaeus kuvasi lajin vuonna 1758. Sillä on kosmopoliittinen levinneisyys. Se on noin 1 mm:n paksuinen ja 15–35 cm pitkä. Suomessa sitä esiintyy matalissa suolattoman veden lahdissa. Luokka:Eläinkunta
Triklekerrosreaktori

Triklekerrosreaktori on kemiallinen reaktori, jossa reagoivat aineet tulevat sisään kahtena fluidivirtauksena: tihkuvana nestevirtana ja kaasuvirtana. Triklekerrosreaktoreilla on useita teollisia sovellutuksia. == Periaate ja käyttö == Triklekerrosreaktori täytetään huokoisilla muutaman sentin kokoisilla kappaleilla, jotka sisältävät katalyytin. Nestefaasi valuu reaktorin yläosasta alas ja kaasuvirtaus voi kulkea myötävirtaan tai vastavirtaan eli alhaalta ylös. Myötävirtareaktori on teollisuudessa useammin käytetty vaihtoehto. Triklekerrosreaktorin etuja ovat esimerkiksi jatkuvatoimisuus, suuret reaktionopeudet ja sopivuus korkeissa paineissa tapahtuviin reaktioihin. Aineen- ja lämmönsiirtoprosessit triklekerrosreaktoreissa ovat monimuotoisia eivätkä täysin tiedossa, mikä vaikeuttaa reaktorin toiminnan mallintamista.Elements of Chemical Reaction Engineering CD companion CD-levy kirjaan R12.2 Trickle Bed Reactors, lisätietoa kirjan lukuun 12Uzi Mann :"Reactor Technology", teoksessa Kirk- Othmer Encyclopedia of Chemical Technology, John Wiley & Sons, New York, 2017. s. 4 (Luvun sisäinen sivunumerointi)Milorad P. Dudukovic, Željko V. Kuzeljevic & Daniel P. Combest: "Three-Phase Trickle-Bed Reactors", teoksessa Ullmann's Encyclopedia of Industrial Chemistry, John Wiley & Sons, New York, 2014. s. 1–10 (Luvun sisäinen sivunumerointi) Triklekerrosreaktoreita käytetään muun muassa öljynjalostuksessa rikinpoistoprosesseissa, Fischer–Tropsch- synteesissä, vedytyksissä, aldehydien pelkistyksissä ja hapetuksissa, butyynidiolin valmistuksessa ja vedenpuhdistusprosesseissa. Triklekerrosreaktoreissa voidaan käyttää myös biokatalyyttejä.Sean Moran & Klaus-Dieter Henkel: "Reactor Types and Their Industrial Applications", teoksessa Ullmann's Encyclopedia of Industrial Chemistry, John Wiley & Sons, New York, 2016. s. 27 (Luvun sisäinen sivunumerointi) == Lähteet == Luokka:Kemialliset reaktorit
Paraguayn kansalaisuus

Paraguayn kansalaisuus on laillinen suhde Paraguayn tasavallan ja yksittäisen henkilön välillä. Maassa noudatetaan lähtökohtaisesti ius soli -periaatetta. == Kansalaisuuden saaminen syntymällä == Lähtökohtaisesti kaikki Paraguayssa syntyneet lapset ovat syntyperäisiä maan kansalaisia, mikäli Paraguayn viranomaiset ovat varmentaneet syntymän. == Kansalaisuuden saaminen hakemuksella == Paraguayn perustuslain 148. artiklan mukaan kansalaisuus voidaan myöntää hakemuksen perusteella henkilölle, joka täyttää seuraavat ehdot: * on täysi-ikäinen * asunut maassa pysyvällä oleskeluluvalla vähintään kolme vuotta * harjoittaa Paraguayssa jotain ammattia, yritystoimintaa tai toimii tutkijana tai taiteilijana * on todettu hyvämaineiseksi ja noudattaa lakia == Kaksoiskansalaisuus ja kansalaisuuden menettäminen == Paraguay ei periaatteessa salli kaksoiskansalaisuutta. Maalla on kuitenkin kahdenväliset sopimukset Italian ja Espanjan kanssa, eli näiden maiden kansalaiset voivat ottaa vastaa myös Paraguayn kansalaisuuden. Paraguayn kansalaiset ovat myös Mercosurin kansalaisia eivätkä siis tarvitse passia tai viisumia matkustaessaan muihin Mercosur-maihin. Syntyperäisiltä paraguaylaisilta ei voida viedä Paraguayn kansalaisuutta, jos he eivät sitä erikseen pyydä. Hakemuksen perusteella kansalaisuuden saanut voi menettää sen, jos hän asuu ilman pätevää syytä ulkomailla yli kolme vuotta tai ottaa vapaaehtoisesti vastaan jonkin toisen maan kansalaisuuden. == Lähteet == Luokka:Kansalaisuus kansalaisuus
Joanna Remes

Joanna Remes (s. 15. marraskuuta 1999 Vihti) on suomalainen cheerleader. Remes urheilee Helsinki Athletics Cheerleadersin joukkue Elitessä, joka on Suomen menestynein naisten cheerleading-joukkue. Seuroja, joita hän on edustanut, ovat Helsinkiläinen Golden Spirit ja vihtiläinen liikuntaseura Vihti-Gym ry. Hän on kuulunut Suomen naisten cheerleadingmaajoukkueeseen vuosina 2017-2020 ja 2023. Naisten maajoukkue on voittanut neljä maailmanmestaruutta, joista Remes on ollut kahdessa mukana. Remes on rooliltaan takanostaja. Suomen Cheerleadingliitto palkitsee vuosittain SM-kilpailujen yhteydessä vuoden aikana ansioituneita toimijoita vuosipalkinnoin. Remes valittiin Vuoden Esikuvaksi 2023Vuosipalkitsemiset Viitattu 11.1.2024. SM-kilpailuissa Helsingin Urhea-hallissa. Remestä on haastateltu Tytöt jotka nostavat toisiaan -kirjaan. Naisten cheermaajoukkueen urheilijoista kertovat teos toi ensimmäistä kertaa laajasti esille cheerleadingin naisurheilijoiden näkökulmasta. Vihdin kunta päätti MM-tason cheerleading menestyksestä 2019 istuttaa kirsikkapuun Pajuniityn puistoalueelle Etelä-Nummelassa sijaitsevaan Menestyjien puistoon. Kyseisen puun saajat ovat Remeksen lisäksi vihtiläiset Vilja Veikkolainen ja Vanessa Sohlberg. == Lähteet == * Joanna Remes scl.fi 04/2018 * * ===Viitteet=== Luokka:Suomalaiset urheilijat Luokka:Vuonna 1999 syntyneet Luokka:Elävät henkilöt
Zuckertüte

Zuckertüte (”sokeripussi”), joka tunnetaan joissakin osissa Saksaa myös nimellä Schultüte (suom. ”koulupussi”), on suuri kartiomainen säiliö, joka on valmistettu paperista, pahvista tai muovista. ja joka täytetty leluilla, suklaalla, makeisilla, koulutarvikkeilla ja muilla erikoisherkuilla. Schultüte on perinteinen lahja ensimmäisen koulupäivänsä aloittaville lapsille Saksassa, Itävallassa sekä osassa Tšekkiä ja Puolaa. Traditio on alkuisin nykyisen Thüringenin, Saksin ja Saksi-Anhaltin alueilta ja ensimmäiset kirjalliset viittaukset ovat peräisin 1700-luvun lopulta.DW: Why Germans give paper cones on the first day of school == Tyypit ja varusteet == Saksan jakautumisen jälkeen DDR:ssä vakiintuivat kuusikulmaiset 85 cm pitkät koulukassit, kun taas lännessä suosittiin perinteisiä pyöreitä laukkuja (yleensä 70 cm pitkä). Hans- Günter Löwe: Schulanfang. Ein Beitrag zur Geschichte der Schultüte. Edition Freiberg, Dresden 2014, ISBN 978-3-943377-28-6, S. 76. Koulukassit ovat yleensä täynnä makeisia ja pieniä lahjoja, kuten väriliiduita tai muita koulutarvikkeita. Nimi "Zuckertüte", joka on joillain alueilla yleinen koulukartion kohdalla, tulee sen täyttämisestä makeisilla. Jos koulukartiot eivät ole vanhempien valmistamia, ne ostetaan valmiina tai lasten itse tekemänä Kindergarten". Vaihtoehtona tunnetulle Zuckertüte on Thüringenin Vogtei kylässä valmistettu Zuckerschachtel 1800-luvulta lähtien ja jaettu koulun aloittaville. Nämä koostuvat sirulaatikosta, joka on koristeltu kuvilla ja sanoilla. Tapa juontaa juurensa luultavasti puunkuoresta laatikoiden valmistukseen pientavaroiden kuljettamiseen.Reiner Schmalzl: Süßes mit Segen. In Glaube und Heimat Nr. 35/2021, 29. August 2021, S. 6 == Galleria == Moritz Heger – Neues Zuckerdütenbuch 1859.jpg|Pikku Bertha laskeutuu varovasti portaita alas, jotta se ei vaaranna Zuckertüteään. Lähettäjä: Neues Zuckerdütenbuch (1859) Bundesarchiv Bild 194-0557-15A, Erster Schultag.jpg|Zuckertütenfest, 1953 Schultuete.jpg|Zuckertütenfest, 1970 ==Lähteet== Luokka:Saksan koulutus Luokka:Saksalainen kulttuuri
Tasauspaikka

Tasauspaikat (, , , , ) ovat vaalimekanismi, jota käytetään eräiden maiden parlamenttivaaleissa. Tasauspaikat ovat lisäjäsenten paikkoja, jotka valitaan täydentämään kunkin vaalipiirin suoraan valitsemia jäseniä. Näiden lisäpaikkojen tarkoituksena on varmistaa, että kunkin puolueen osuus kokonaispaikoista on suunnilleen verrannollinen puolueen kokonaisääniosuuksiin valtakunnallisella tasolla. Tästä seuraa, että vaalitapa on suhteellinen: jokaisen puolueen osuus kaikista edustajanpaikoista on mahdollisimman lähellä sen osuutta kaikista äänistä. Jos esimerkiksi maa on jaettu yhden edustajan vaalipiireihin, ilman tasauspaikkoja tai muuta tasausjärjestelmää isoin puolue voi saada kaikki edustajanpaikat, vaikka sen ääniosuus olisi hyvin pieni, kunhan muiden puolueiden ääniosuudet joka vaalipiirissä ovat vieläkin pienempiä. == Tanska == Vuonna 1915 Tanskasta tuli yksi ensimmäisistä maista, joka otti käyttöön vaalipaikat kansankäräjävaaleissaan. Sen jälkeen kaikissa Tanskan kansankäräjävaaleissa huomattava osa paikoista on ollut tasauspaikkoja. Parlamentin paikat koostuvat tällä hetkellä 135 vaalipiiripaikasta, 40 tasauspaikasta sekä neljästä Pohjois-Atlantin paikasta, jotka valitaan erikseen suhteellisella vaalitavalla Färsaarilla ja Grönlannissa. Tasoituspaikat täydentävät normaaleja paikkoja, jotka jaetaan suhteellisilla äänillä kussakin vaalipiirissä. Kaikille puolueille, jotka saavat vähintään kaksi prosenttia kansallisista äänistä, myönnetään niin monta tasoituspaikkaa kuin tarvitaan suhteellisen edustuksen saavuttamiseksi kansallisella tasolla. == Saksa == Saksan vuoden 2023 vaaliuudistus poisti liittopäivien tasauspaikat. == Lähteet == Luokka:Vaalitavat
Azerbaidžanin kansalaisuus

Azerbaidžanin kansalaisuus on laillinen suhde yksittäisen henkilön ja Azerbaidžanin tasavallan välillä. Maassa noudatetaan nykyään ius sanguinis -periaatetta. == Kansalaisuuden saaminen syntymällä == Vuoteen 2014 asti Azerbaidžanin laki takasi kaikille maassa syntyneille kansalaisuuden, mutta nykylain mukaan vähintään toisen lapsen vanhemmista on oltava Azerbaidžanin kansalainen, jotta lapsi saisi maan kansalaisuuden. Kansalaisuuden voi siirtää automaattisesti lapselle, mikäli vähintään toinen vanhemmista saa Azerbaidžanin kansalaisuuden hakemuksella ja lapsi on alle 14-vuotias. Lapset, joiden vanhemmista ei ole tietoa tai jotka ovat valtiottomia, saavat Azerbaidžanin kansalaisuuden edelleen ius soli -periaatteella.Tabachnik (2019): s. 9 == Kansalaisuuden saaminen hakemuksella == Hakemuksen perusteella Azerbaidžanin kansalaisuus voidaan myöntää sellaiselle henkilölle, joka täyttää seuraavat ehdot: * on asunut maassa pysyvällä oleskeluluvalla väh. 5 vuotta * omaa laillisen tulonlähteen * osaa todistettavasti azerin kieltä * osoittaa sitoutumista maan perustuslakiin Azerbaidžanin presidentillä on valta myöntää kansalaisuus sellaisille henkilöille, jotka ovat ansioituneet kulttuurin, urheilun, teknologian ja tieteen saralla tai ovat jotenkin muuten erikoislaatuisia tapauksia. Tällöin kansalaisuuden saaminen ei edellytä yllä mainittujen ehtojen täyttämistä.Tabachnik (2019): s. 10 == Kaksoiskansalaisuus ja kansalaisuuden menettäminen == Azerbaidžan ei tunnusta kaksoiskansalaisuutta. Henkilöt, jotka ovat saaneet kansalaisuuden hakemuksella, menettävät sen, mikäli he ovat antaneet vääriä tietoja hakemukseensa. == Lähteet == * Tabachnik, Maxim (2019): Report on Citizenship Law: Azerbaijan, Robert Schuman Centre for Advanced Studies === Viitteet === Luokka:Kansalaisuus Kansalaisuus Kansalaisuus